Diari Oficial de la Generalitat Valenciana


Sumari del DOGV 7300, del 20-06-2014 (2014/5131)

RESOLUCIÓ de 5 de desembre de 2013, del conseller d'Hisenda i Administració Pública per la qual s'aprova determinada modificació qualitativa en les dotacions dels projectes d'inversió dels Fons de Compensació Interterritorial de l'exercici 2013, competència de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7300

Data del DOGV
:   20-06-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/5131


Data del document
:   05-12-2013

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 5 de desembre de 2013, del conseller d'Hisenda i Administració Pública per la qual s'aprova determinada modificació qualitativa en les dotacions dels projectes d'inversió dels Fons de Compensació Interterritorial de l'exercici 2013, competència de la Comunitat Valenciana. [2014/5131]  
Els Fons de Compensació Interterritorial (FCI) de l'exercici 2013 per a la Comunitat Valenciana estan compostos pel Fons de Compensació Interterritorial pròpiament dit i pel denominat Fons Complementari, i dels quals ja s'han efectuat dos sol·licituds d'abonament. Els mencionats fons presenten un nivell d'execució que no arriba al volum total assignat i aprovat inicialment per projecte. No obstant això, hi ha execució suficient en el total de projectes d'inversió dins de la Generalitat Valenciana segons les dades d'execució pressupostària de data 17 d'octubre de 2013 per la qual cosa és necessari procedir a una modificació de la dotació inicial del FCI i Complementari per a 2013.  
  
D'esta manera i a fi de poder tancar i liquidar l'anualitat 2013 assignada a la Comunitat Valenciana, es proposa un ajust en les dotacions dels projectes d'inversió que presenten una execució diferent de la prevista inicialment, augmentant o disminuint la dotació inicialment aprovada i si és el cas, suprimint algun projecte d'inversió que ha tingut retards en la seua execució, o no ha arribat a executar-se.  
  
Estes modificacions es duen a terme respectant la distribució que per a cada un dels fons s'havia assignat. Així doncs i en conjunt, esta modificació que té el caràcter de qualitativa per a ambdós fons permetrà completar l'assignació per a la Comunitat Valenciana en els Fons de Compensació Interterritorial anualitat 2013 i per tant tancar i liquidar esta anualitat.  
Així mateix, es procedix a reassignar en el Fons Complementari tres projectes que inicialment es van assignar a la matèria de carreteres i corresponen a la matèria de ferrocarrils. Esta reassignació no afecta la dotació original aprovada per al dit Fons. Per tot això resolc:  
  
Primer i únic  
Aprovar les modificacions dels projectes que componen els Fons de Compensació Interterritorial de l'exercici 2013 a la Comunitat Valenciana, d'acord amb les dades que figuren en els annexos que s'adjunten.  
  
  
València, 5 de desembre de 2013.- El conseller d'Hisenda i Administració Pública: Juan Carlos Moragues Ferrer.